Міхаіл Аганэзавіч не толькі добры гаспадар, клапатлівы муж і бацька, адважны выратавальнік. Вось ужо 30 гадоў ён займаецца паляваннем. Узгадвае, якая раней была ў вёсцы вялікая каманда аматараў-паляўнічых. Цяпер іх значна менш. Усё ж любіць гэты занятак: разам з прывучаным да палявання сабакам ідзе за здабычай. Наш лес, са слоў Міхаіла Аганэзавіча, значна адрозніваецца ад таго, які расце ў Грузіі. Даўно ён не наведваўся на малую радзіму, але, упэўнена, у самых сваіх прыемных думках і снах узгадвае і цяпер горы, вялізныя дрэвы і цёплы водар родных мясцін.